<classify> MAKAMU wa Rais Tanzania, Samia Suluhu Hassan amesema hana nia ya kugombea urais Zanzibar.Amesema Kizimkazi Zanzibar kuwa, kuna maneno mengi kuhusu suala hilo ambayo si ya kweli.Kuna maneno maneno manenooo, kwamba Samia Suluhu anakuja kugombea urais Zanzibar. Nataka kuwaambia sio kweli na sina nia hiyo. Sio kweli na sina nia hiyoamesema.Kiongozi huyo amesema, katika ngazi za uongozi wa Serikali Tanzania yeye ni namba mbili na hakuna chochote kinachoweza kumshawishi agombee urais Zanzibar kwa kuwa huko atakuwa namba tatu.Kwa sababu maneno yamekuwa mengi, chuki zimekuwa nyingi, ufisadi, majungu. Wengine waliokuwepo huko watafutane wenyewe, mimi simoamesema Samia.Kwa mujibu wa kiongozi huyo, hadi sasa hakuna mzee aliyemweleza agombee urais Zanzibar na kwa kuwa watu wa Kizimkazi hawakumtuma hilo hawezi kwenda kinyume nao.Niwahakikishie waliopo kwenye foleni kwamba mimi simo, waendelee wenyewe. Mimi nangojea majina nikayajadili. Kamati Kuu na ngazi za juu tukutoleeni anayefaa tukuleteeniamesema.  <topic>: KITAIFA 